Document ID: /fineweb-2-swissfilter-quality_10-filterrobots/filtered/01835.jsonl.gz/63

Dolzarb masalaga bag‘ishlandi
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
Nukusda Qoraqalpog‘iston Respublikasi prokuraturasi, Ichki ishlar, Xalq ta’limi, Moliya vazirliklari, o‘rta-maxsus, kasb-hunar ta’limi boshqarmasi mutaxassislari, shahar va tuman hokimliklari huzuridagi voyaga yetmaganlar bilan ishlash komissiyalari a’zolari, xotin-qizlar qo‘mitalari raislari ishtirokida ta’lim tizimida amalga oshirilayotgan islohotlar samaralari, bepul va majburiy ta’limning ahamiyati, o‘quvchilar davomati, kollej bitiruvchilarini ish bilan ta’minlash masalalariga bag‘ishlangan seminar bo‘lib o‘tdi.
Qoraqalpog‘iston Respublikasi aholisining 36 foizini voyaga yetmagan yoshlar tashkil etadi. Hududdagi 708 umumta’lim maktabi, 103 akademik litsey va kasb-hunar kollejida yosh avlodning zamonaviy ta’lim-tarbiya olishi uchun barcha sharoit yaratilgan.
O‘tgan o‘quv yilida umumta’lim maktablarini tamomlagan 27 mingdan ortiq o‘quvchi ta’limning keyingi bosqichiga to‘liq qamrab olindi. Kasb-hunar kollejlarini bitirgan 25 mingga yaqin yosh mutaxassisning 21 mingdan ziyodi korxona, tashkilot va muassasalarga ishga joylashtirildi. Ming nafarga yaqini oliy ta’lim muassasalarida o‘qishni davom ettirmoqda. Ma’lum qismi mamlakatimizda yaratilgan sharoit va imkoniyatlardan foydalanib, turli yo‘nalishlarda tadbirkorlik faoliyatini yo‘lga qo‘ydi.
Yoshlarning ta’lim-tarbiyasida ularning bo‘sh vaqtini mazmunli tashkil etish muhim omil sanaladi. Bunda Qoraqalpog‘iston Respublikasida faoliyat ko‘rsatayotgan 6 mingdan ziyod turli yo‘nalishdagi to‘garaklar alohida ahamiyat kasb etmoqda. Xususan, sport seksiyalarida 79 mingdan ortiq yosh sport bilan muntazam shug‘ullanayotir.
Seminarda kasb-hunar kollejlari o‘quvchilarining darsga qatnashishini to‘liq ta’minlash borasida o‘qituvchilar bilan birga ota-onalarning ham mas’uliyatini oshirish masalasi muhokama etildi.
– Mahalla faollari va huquq-tartibot idoralari xodimlari hamkorligida olib borilayotgan tadbirlar o‘z samarasini bermoqda, – deydi To‘rtko‘l tumani hokimi o‘rinbosari, tuman xotin-qizlar qo‘mitasi raisi Xadicha Ibodullayeva. – Davomat past bo‘lgan kollejlarda o‘quvchilarning ota-onalari bilan suhbatlar o‘tkazilib, darsga qatnashish ko‘rsatkichi yaxshilanishiga erishildi.